|  |  |
| --- | --- |
| **Naročnik:**ki ga zastopa  | **Izvajalec:**Pošta Slovenije, d.o.o., Slomškov trg 10,2500 Maribor,ki jo zastopajo:mag. Tomaž Kokot, generalni direktor,mag. Karmen Lebe Grajf, članica poslovodstva,Sebastijan Gostenčnik, član poslovodstva  |
| Podpisnik pogodbe:  | Podpisnik pogodbe:Iztok Renčelj, direktor divizije IKT rešitve |
| Davčna številka:  | Davčna številka: SI 25028022 |
| Matična številka:  | Matična številka: 5881447000 |
| Podračun pri UJP: IBAN SI56  | Transakcijski računi:IBAN SI56 0451 5000 1110 867IBAN SI56 0228 0001 6990 351IBAN SI56 0312 1100 0930 916IBAN SI56 1010 0005 8717 393 |
| Telefon:  | Telefon: 02 44 92 000 |
| E-pošta:  | E-pošta: info@posta.si  |

skleneta naslednjo

**NEPOSREDNO POGODBO**

**o opravljanju storitev zajema in hrambe računov in spremljevalnih dokumentov v elektronski obliki**

**št. \_\_\_\_\_\_\_\_\_\_**

**1. UVODNE DOLOČBE**

1. člen

Pogodbeni stranki uvodoma sporazumno ugotavljata:

* da imata pogodbeni stranki že sklenjeno in veljavno neposredno pogodbo o opravljanju storitev zajema in hrambe e-računov, št.\_\_\_\_\_\_\_\_ z dne\_\_\_\_\_\_\_\_\_;*(\*Opomba UJP: ta alineja se uporablja le za proračunske uporabnike, ki že imajo sklenjeno pogodbo s Pošto Slovenije na podlagi Krovne pogodbe o opravljanju storitev zajema in hrambe e-računov, št. 4302-1/2014-869 z dne 18. 11. 2014. Ostali naročniki to alinejo črtajo.)*
* da je Uprava Republike Slovenije za javna plačila (v nadaljnjem besedilu: UJP) na podlagi šestega odstavka 28. člena Zakona o opravljanju plačilnih storitev za proračunske uporabnike (Uradni list RS, št. 77/16 in 47/19; v nadaljnjem besedilu: ZOPSPU-1) in zbranih pooblastil neposrednih in posrednih uporabnikov državnega in občinskih proračunov (v nadaljnjem besedilu: proračunski uporabniki) izvedla skupno javno naročilo, z oznako SJN 01/2017-eHramba, za storitve zajema in hrambe računov in spremljevalnih dokumentov v elektronski obliki (v nadaljnjem besedilu: storitev zajema in e-hrambe) po odprtem postopku (številka objave na portalu javnih naročil JN002631/2017-B01 z dne 4. 4. 2017, in številka objave v Dodatku k Uradnemu listu EU z oznako 2017/S 066-124391 z dne 4. 4. 2017);
* da je UJP z izvajalcem, izbranim v postopku skupnega javnega naročila z oznako SJN 1/2017-eHramba, podpisal krovno pogodbo o opravljanju storitev zajema in hrambe e-računov, št. 4302-1/2017 z dne 5. 7. 2017 (v nadaljnjem besedilu: krovna pogodba);
* da je bilo skupno javno naročilo izvedeno v imenu in za račun proračunskih uporabnikov – posameznih naročnikov, navedenih v prilogi 1 h krovni pogodbi;
* da proračunski uporabnik (v nadaljevanju: naročnik) in izvajalec sklepata neposredno pogodbo za predmetno javno naročilo zaradi ureditve medsebojnih pravic in obveznosti, skladno z Zakonom o varstvu dokumentarnega in arhivskega gradiva ter arhivih (Uradni list, št. 30/06 in 51/14; v nadaljnjem besedilu: ZVDAGA) in Uredbo o varstvu dokumentarnega in arhivskega gradiva (Uradni list RS, št. 42/17; v nadaljnjem besedilu: UVDAG) ter Pravilnikom o enotnih tehnoloških zahtevah za zajem in hrambo gradiva v digitalni obliki (Uradni list RS, št. 118/20; v nadaljnjem besedilu: PETZ);
* da *\*bo/ima* *(\*neustrezno prečrtaj)* naročnik pred začetkom uporabe oziroma izvajanja te neposredne pogodbe *\*sprejel/sprejeta* *(\*neustrezno prečrtaj)* svoja notranja pravila, ki urejajo zajem in e-hrambo e-računov, oziroma, da *\*bo/je* *(\*neustrezno prečrtaj)* prevzel vzorčna notranja pravila, objavljena na spletni strani UJP in Arhiva RS;
* da je naročnik seznanjen s svojimi obveznostmi v zvezi z naročanjem oziroma uporabo storitev zajema in e-hrambe dokumentarnega gradiva, določenimi v ZVDAGA, UVDAG in PETZ ter v krovni pogodbi, ter da je seznanjen s kazenskimi sankcijami, določenimi v VIII. poglavju ZVDAGA;
* da je naročnik pred sklenitvijo te pogodbe izvedel postopek integracije svojega poslovno informacijskega sistema s sistemom izvajalca, skladno z uporabniškimi navodil, ki so objavljena na spletni strani UJP;
* da izvajalec ne odgovarja za posledice, ki nastanejo zaradi napačnega ravnanja naročnika ali kršitev obveznosti, ki so v ZVDAGA, UVDAG in PETZ določene za javnopravne osebe.

2. člen

Za vse, kar ni določeno v tej neposredni pogodbi, se uporabljajo določbe krovne pogodbe. Izvajalec in naročnik sta dolžna spoštovati določila krovne pogodbe.

**2. PREDMET IN VREDNOST POGODBE**

3. člen

S to pogodbo se izvajalec zavezuje, da bo za naročnika opravil storitev zajema in e-hrambe po naslednji specifikaciji:

|  |  |  |  |  |  |
| --- | --- | --- | --- | --- | --- |
| **I.** | **II.** | **III.** | **IV.** | **V.** | **VI.** |
| **Opis storitev** | **Obračunska enota**  | **Okvirna količina** **za obdobje 1 meseca** | **Okvirna količina** **za obdobje \_\_\_ mesecev** | **Cena na enoto iz II. stolpca (EUR brez DDV)** | **Ponudbena cena za celotno količino za obdobje \_\_ mesecev** **(EUR brez DDV)****(IV. x V. = VI.)** |
| Mesečna naročnina za dostop do storitve zajema in e-hrambe.  | 1 uporabnik |  |  | 0,30 |  |
| Vlaganje posameznega dokumenta (v primeru e-računa se posamezni dokument razume kot e-račun s prilogami), zajem v sistem e-hrambe, ne glede na izbrani način, vključno s pripadajočimi metapodatki, časovnim žigosanjem in zagotavljanjem revizijske sledi in avtentičnosti za celotno obdobje hrambe.  | 1 e-račun s prilogami |  |  | 0,01 |  |
| Hramba e-računov in prilog v sistemu. | 1 GB |  |  | 1,00 |  |
| **Skupaj EUR brez DDV:** |  |
| **DDV 22 % (EUR):** |  |
| **Skupaj EUR z DDV:** |  |

Pogodbeni stranki sporazumno ugotavljata, da imajo javni uslužbenci zagotovljeno možnost brezplačnega pridobivanja digitalnih potrdil pri overitelju SIGOV-CA oziroma SIGEN-CA, ter da pridobivanje digitalnih potrdil ni predmet te pogodbe.

Pogodbeni stranki sporazumno ugotavljata, da so količine obračunskih enot (količina e-računov, število uporabnikov, zasedenost diskovnega prostora ipd.) in kumulativne pogodbene vrednosti, določene v krovni pogodbi in v neposrednih pogodbah, okvirne in nezavezujoče, ter da si naročnik pridržujejo pravico, da ob sklenitvi neposredne pogodbe ali kadar koli med njenim izvajanjem poveča, zmanjša ali spremeni količino obračunskih enot in o spremembi obvesti izvajalca. Sprememba števila uporabnikov, administratorjev in nadzornikov, ki imajo dostop do storitve zajema in e-hrambe, se upošteva pri obračunu naročnine od prvega dne meseca, ki sledi mesecu, v katerem je bil izvajalec obveščen o spremembi. V primeru povečanja števila oseb, ki imajo uporabniški, administratorski ali nadzorni dostop do storitve zajema in e-hrambe, ter v primeru spremembe količine drugih obračunskih enot, se bodo upoštevale enake oziroma fiksne cene na enoto, kot so opredeljene v krovni in tej pogodbi.

Stroški storitve zajema in e-hrambe se naročniku obračunavajo po cenah na enoto, ki so določene v prvem odstavku tega člena, pri čemer se upoštevajo dejanske količine obračunskih enot (količina e-računov, število uporabnikov, zasedenost diskovnega prostora, ipd.) po specifikaciji storitev, opravljenih za naročnika v preteklem obračunskem obdobju. DDV se obračunava po davčni stopnji, veljavni na dan izdaje računa.

V ceno so vključeni vsi elementi oziroma stroški, skladno z zahtevo UJP iz razpisne dokumentacije (št. 4302-1/2017-216 z dne 30. 3. 2017).

Dodatno zaračunavanje stroškov in nadomestil, ki niso opredeljena s krovno pogodbo, je izrecno prepovedano.

Spremembe cen na enoto so možne na način in pod pogoji, določenimi v krovni pogodbi, in sicer na podlagi aneksa h krovni pogodbi, sklenjenega med UJP in izvajalcem. Aneks h krovni pogodbi, s katerim se spremenijo cene na enoto, velja in se uporablja kot aneks k tej neposredni pogodbi.

4. člen

Izvajalec bo pogodbena dela izvedel samostojno in brez sodelovanja podizvajalcev.

**3. TRAJANJE POGODBE**

5. člen

Ta pogodba se uporablja do 18. 11. 2022 ob upoštevanju morebitnih razlogov za predčasno prenehanje pogodbe ali razveznih pogojev, določenih v krovni pogodbi.

**4. PLAČILNI POGOJI**

6. člen

Izvajalec bo račun naročniku izstavljal enkrat mesečno do 10. v mesecu, in sicer za storitve, opravljene v preteklem mesecu. Sestavni del računa ali obvezna priloga računa je mesečno poročilo s specifikacijo dejansko opravljenih storitev in količine obračunskih enot, ki mora vsebovati naslednje podatke:

* število uporabnikov storitve zajema in e-hrambe,
* število uvoženih in časovno žigosanih dokumentov,
* količina zasedenosti gigabajtov (GB) diskovnega prostora na strežniku izvajalca.

Računi se morajo sklicevati na številko neposredne pogodbe ali številko \_\_\_\_\_\_\_\_\_\_\_\_\_ *(\*Opomba UJP: proračunski uporabnik lahko določi sklicno številko).*

Računi morajo biti izdani, poslani in vročeni naročniku v elektronski obliki (e-SLOG), skladno z določbami 28. člena ZOPSPU-1 in na njegovi podlagi izdanega pravilnika, ki določa način izmenjave elektronskih računov prek enotne vstopne in izstopne točke pri UJP.

Rok plačila računa je 30. (trideseti) dan od dneva uradnega prejema pravilno izstavljenega računa, ki je podlaga za plačilo. *\*\*Opomba UJP: Če je naročnik posredni uporabnik državnega proračuna ali neposredni ali posredni uporabnik občinskega proračuna (odvisno od vrste naročnika v skladu z Zakonom o izvrševanju proračunov Republike Slovenije), se lahko ta stavek spremeni tako, da se glasi: »Rok plačila je največ 30 dni od dneva uradnega prejema pravilno izstavljenega računa, ki je podlaga za plačilo«.* Če zadnji dan roka sovpada z dnem, ko je po zakonu dela prost dan, se za zadnji dan roka šteje naslednji delavnik v Republiki Sloveniji.

Naročnik prejeti račun po pregledu potrdi ali zavrne v roku 8 dni od prejema. Naročnik mora zavrnitev računa obrazložiti.

Izvajalec bo v primeru zamude plačila zaračunal naročniku zakonite zamudne obresti.

Naročnik ne odgovarja solidarno ali subsidiarno za obveznosti drugih naročnikov, navedenih v prilogi 1 krovne pogodbe. V primeru prisilne izterjave vsak naročnik odgovarja za plačilo svojih obveznosti samostojno.

**5. PRIJAVA IN ODPRAVA NAPAKE**

7. člen

Naročnik lahko posreduje prijave napak in pomanjkljivosti na telefonsko številko izvajalca 080 44 40 ali e-naslov prijava.napak@posta.si.

Izvajalec bo naročnika pisno obveščal o morebitnih spremembah telefonske številke in elektronskega naslova.

8. člen

Prijava in odprava napake se izvaja na način, določen v krovni pogodbi.

Naročnik se obvezuje, da bo upošteval izvajalčeva priporočila in omejitve glede strojne in programske opreme, ki je neposredno ali posredno povezana z implementacijo in delovanjem storitve zajema in e-hrambe, ter da bo izvajal druge preventivne in korektivne aktivnosti, ki jih bo priporočil izvajalec.

**6. ZAVAROVANJE DOBRE IZVEDBE POGODBENIH OBVEZNOSTI**

9. člen

V kolikor bodo nastale okoliščine, ki bodo zahtevale unovčenje bančne garancije za dobro izvedbo pogodbenih obveznosti, bo naročnik na osnovi te pogodbe in na osnovi krovne pogodbe uveljavljal pravice iz naslova unovčenja bančne garancije za dobro izvedbo pogodbenih obveznosti prek UJP.

**7. SKRBNIKA POGODBE**

10. člen

Skrbnik te pogodbe s strani naročnika je \_\_\_\_\_\_\_\_\_ (telefon: \_\_\_\_\_\_\_\_\_\_, M\_\_\_\_\_\_\_, telefaks: \_\_\_\_\_\_\_, e-pošta: \_\_\_\_\_\_\_\_\_\_\_\_\_), s strani izvajalca pa Silvij Vodopija, oddelek Razvoj informacijskih poslovnih modelov, divizija IKT rešitve (telefon: 02/449 2828, telefaks: 02/449 2811, e-pošta: e.arhiv@posta.si).

**8. PRENEHANJE POGODBE**

11. člen

Katera koli od pogodbenih strank lahko zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odpove pogodbo s 30-dnevnim odpovednim rokom, ki začne teči naslednji dan po vročitvi odpovedi. Odpoved pogodbe mora biti vročena nasprotni pogodbeni stranki osebno na sedežu pogodbene stranke ali po pošti priporočeno s povratnico. Pogodbena stranka, ki odpoveduje pogodbo, mora kopijo odpovedi hkrati posredovati UJP.

Ne glede na prejšnji odstavek in 5. člen te pogodbe lahko posamezni naročnik odpove to pogodbo, brez kakršnekoli odškodninske odgovornosti do izvajalca ali tretjih oseb, z 90-dnevnim odpovednim rokom, ki začne teči naslednji dan po vročitvi odpovedi, in sicer v primerih, določenih v 46. členu krovne pogodbe.

V primeru predčasnega prenehanja posamične pogodbe (ne glede na razlog prenehanja pogodbe) ali v primeru spremembe izvajalca storitev hrambe e-računov (npr. po prenehanju pogodbenega obdobja, določenega ob vsakokratni izvedbi novega skupnega javnega naročilaipd.) mora izvajalec za posameznega naročnika v okviru ponudbene cene oziroma brez dodatnega zaračunavanja nadomestil in stroškov urediti vse potrebno za prenos e-računov na informacijski sistem drugega izvajalca storitve zajema in e-hrambe, ki bo izbran v postopku oddaje skupnega javnega naročila ali v postopku oddaje posamičnega naročila, ter pri prenosu e-računov zagotoviti avtentičnost in celovitost e-računov, skladno z zahtevami ZVDAGA, UVDAG in PETZ ter 23. členom krovne pogodbe.

**9. PREHODNE IN KONČNE DOLOČBE**

12. člen

Ta pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

V primeru, da ena od pogodbenih strank želi spremeniti pogodbo, je dolžna o tem pisno obvestiti drugo pogodbeno stranko najmanj 30 dni vnaprej.

Za spremembo kontaktnih podatkov iz 7. člena te pogodbe ter skrbnikov pogodbe iz 10. člena te pogodbe, je dovolj pisno obvestilo ene stranke drugi stranki.

Če je katerakoli od pogodbenih določb neveljavna ali postane neveljavna, to ne vpliva na ostale pogodbene določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

13. člen

Vse spore iz te pogodbe bosta pogodbeni stranki reševali sporazumno. Če do sporazuma ne pride, bo spore reševalo stvarno pristojno sodišče v Ljubljani.

14. člen

Glede medsebojnih pravic in obveznosti posameznega naročnika in izvajalca, ki niso urejene s to pogodbo, se pri izvajanju storitev zajema in e-hrambe neposredno uporabljajo določila krovne pogodbe ter določbe ZVDAGA, UVDAG, PETZ, Zakona o javnem naročanju (Uradni list RS, št. 91/15, 14/18, 121/21 in 10/22) in Obligacijskega zakonika (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631).

V kolikor so določila v tej pogodbi v nasprotju z določbami krovne pogodbe, veljajo določila krovne pogodbe.

15. člen

Ta pogodba je sestavljena v \_\_\_\_(\_) enakih izvodih, od katerih prejme naročnik \_\_\_\_\_ (\_) izvod(a/e), izvajalec pa \_\_\_\_\_\_\_\_(\_) izvod(a/e).

16. člen

Ta pogodba začne veljati z dnem, ko jo podpišeta obe pogodbeni stranki, uporablja pa se od datuma dejanske vključitve naročnika v izvajalčev sistem e-hrambe, oziroma najpozneje prvega dne meseca, ki sledi mesecu, v katerem je naročnik obvestil izvajalca, da je sprejel svoja lastna notranja pravila ali prevzel vzorčna notranja pravila, ki urejajo hrambo e-računov.

|  |  |
| --- | --- |
| Številka: Datum:  | Številka:\_\_\_\_\_\_\_\_\_\_\_\_\_V Mariboru, dne\_\_\_\_\_\_\_\_\_\_ |
| **Naročnik:** | **Izvajalec:**Pošta Slovenije, d. o. o., MariborIztok Renčelj,direktor divizije IKT rešitve  |